John Malkovich

John Gavin Malkovich (sündinud 9. detsembril 1953) on USA näitleja, produtsent ja režissöör. Malkovich on pälvinud Emmy auhinna ("Death of a Salesman" 1985). Ta on olnud nomineeritud kahele Oscarile meeskõrvalosatäitjana ("Places in the Heart" 1984 ja "In the Line of Fire" 1993), Briti Filmi- ja Telekunsti Akadeemia auhinnale (BAFTA auhind) ("In the Line of Fire"), kahele Ekraaninäitlejate Gildi auhinnale ("Heart of Darkness" 1994 ja "Being John Malkovich" 1999) ja kolmele Kuldgloobuse auhinnale ("Places in the Heart", "In the Line of Fire" ja "Heart of Darkness"). Malkovich on mänginud enam kui 70 filmis. Lapsepõlv möödus Malkovichil Illinoisi osariigis Franklini maakonnas Bentoni linnas. Ta kasvas üles vanema venna ja kolme noorema õega. Tema isapoolsed vanavanemad on pärit Horvaatiast. Malkovich õppis Illinoisi osariigi ülikoolis teatrikunsti erialal, kuid ei lõpetanud ülikooli. Üks tema esimesi filmirolle oli Robert Altmani filmis "A Wedding" 1978. aastal. Esimeseks oluliseks näitlejatööks sai Sally Fieldi pime kaaslane mister Will filmis "Places in the Heart" (1984). Mister Willi kehastamise eest pälvis Malkovich esimese Oscari nominatsiooni parima meeskõrvalosa kategoorias. Tema Broadway teatri debüüt Biffi osaga oli 1984. aastal lavastuses "Death of a Salesman" (autor Arthur Miller), kus ta mängis koos Dustin Hoffmaniga. Malkovich võitis selle rolli eest Emmy auhinna, kui CBS kohandas 1985. aastal näidendi televisiooni jaoks. John Malkovich tegi režissööridebüüdi filmiga "The Dancer Upstairs" 2002. aastal, peaosas Javier Bardem. Malkovich asutas 2002. aastal moefirma Mrs. Mudd. Ettevõte andis 2003. aastal välja John Malkovichi meesterõivakollektsiooni "Uncle Kimono". 2010. aastal lisandus "Technobohemian", 2010. Malkovich kujundas rõivakollektsioonid ise. 2014. aastal lõi fotograaf Sandro Miller projektis "Malkovich, Malkovich, Malkovich: Homage to Photographer Master" 35 ikoonilist portreed John Malkovichist. Malkovich oli aastatel 1982–1988 abielus näitleja Glenne Headlyga, kuid nad lahutasid abielu pärast seda, kui tal tekkis suhe Michelle Pfeifferiga. Nicoletta Peyraniga tutvus ta 1989. aastal filmi "The Sheltering Sky" võtetel ja peagi said neist elukaaslased. Malkovichi ja Peyrani lapsed on Amandine ja Loewy. Teda on autasustatud Horvaatia ordeniga Danica Hrvatska (Zagreb, 2003) ja Ukraina 3. klassi ordeniga "Teenete eest" (Kiiev, 2018). John Malkovich: My life in travel. The Independent. March 29, 2019. "Illinois Hall of Fame: John Malkovich". Illinois Review. John Malkovich Emmy Nominated. Academy of Television Arts & Sciences. "John Malkovich and Flipping Uncle Kimono". International Press Clippings. January 25, 2013. Photographer Recreates Iconic Portraits Using John Malkovich as His Model. September 23, 2014. A multitude of Malkovich. The Guardian. London, UK. Archived from the original on September 30, 2013. Odluka o odlikovanju Redom Danice hrvatske s likom Marka Marulića za osobite zasluge za kulturu. Narodne novine, 2003. Eestis esinev näitleja John Malkovich: maailma vastu tuleb huvi tunda. err.ee, 19. aprill 2023. Näitleja John Malkovich: mul on elus uskumatult vedanud. Muidugi näen kõvasti vaeva, aga nii on paljudega. Õhtuleht, 19. aprill 2023.